रोहतक। रोहतक के कलानौर में एक समारोह में पूर्व केंद्रीय मंत्री एवं राजस्थान कांग्रेस कमेटी के अध्यक्ष सचिन पायलट ने केंद्र की भाजपा सरकार पर निशाना साधा है। उन्होंने कहा कि कांग्रेस ने तो 50-60 साल में कभी भी भाजपामुक्त भारत की बात नहीं की। भाजपा ने मंदिर-मस्जिद और काला धन के नाम पर लोगों के ज़ज्बातों के साथ खिलवाड़ किया है।
मतभेद हो सकते हैं, पर दुश्मनी नहीं
सचिन पायलट ने यहां पंचायती गुर्जर धर्मशाला का उद्घाटन किया, जबकि उनके साथ रोहतक से कांग्रेस सांसद दीपेंद्र हुड्डा भी थे। इस दौरान सचिन पायलट ने कहा कि आपस में प्रतिस्पर्धा हो सकती है, मतभेद हो सकते हैं, लेकिन हम एक-दूसरे के दुश्मन नहीं हैं। कांग्रेस नेता ने सवाल उठाया कि भाजपा ने डेढ़ साल के शासनकाल में सिर्फ लोगों के ज़ज्बातों के साथ खिलवाड़ किया है। चाहे राम मंदिर की बात हो या फिर काला धन की। लव जेहाद हो या फिर घर वापसी। हर मामले में भाजपा ने लोगों के ज़ज्बातों के साथ खेला है।
बदले की भावना से हो रहा है काम
पूर्व केंद्रीय मंत्री एवं कांग्रेस नेता सचिन पायलट ने केंद्र सरकार पर बदले की भावना से भी काम करने का आरोप लगाया। उन्होंने कहा कि खेद बात है कि भाजपा, सीबीआई समेत तमाम सरकारी एजेंसियों का दुरुपयोग कर रही है, लेकिन जनता साथ है। उन्होंने कांग्रेस अध्यक्ष सोनिया गांधी, उपाध्यक्ष राहुल गांधी और पूर्व सीएम भूपेंद्र सिंह हुड्डा के मुकदमों का जिक्र किया। उन्होंने भाजपा को इनका बहुत बड़ा नुकसान झेलना पड़ेगा।
हरियाणा सरकार पर भी की टिप्पणी
हरियाणा की भाजपा सरकार पर भी सचिन पायलट ने टिप्पणी की। उन्होंने कहा कि सरकार हर मोर्चे पर विफल है और सरकार की प्रशासन पर कोई पकड़ नहीं है। हरियाणा के विधायक और सांसद ही राज से राजी नहीं हैं। रोहतक के कांग्रेस सांसद दीपेंद्र हुड्डा ने प्रदेश सरकार पर प्रतिशोध व बदले की भावना से काम करने का आरोप लगाया। उन्होंने कहा कि वे कानूनी लड़ाई भी लड़ेंगे और जनता के बीच जाकर भी लड़ाई लड़ेंगे।
आगे की स्लाइड में देखें और फोटो........................
hin_Deva hin_Deva hin_Deva hin_Deva hin_Deva awa_Deva hin_Deva hin_Deva